Държавен вестник, бр. 67, 2024 г., стр. 189

БРОЙ  67	
Д Ъ Р Ж А В Е Н  В Е С Т Н И К 	
СТР.  189  
движението се регулира от пътни светофари, 
подаващи разрешителен сигнал на пътните 
превозни средства да преминат.
9. Пътно превозно средство не трябва да 
изпреварва друго пътно превозно средство, 
което се приближава до пешеходна пътека, 
обозначена с пътна маркировка или с пътен 
знак, или което е спряло непосредствено 
пред тази пътека, освен ако се движи с дос­
татъчно ниска скорост, позволяваща му да 
спре веднага, ако на пътеката се намира пе­
шеходец. Нищо в този параграф не трябва да 
бъде тълкувано като пречка за договарящите 
страни или териториалните им подразделения 
да забранят изпреварването на определено 
разстояние от пешеходната пътека или да 
наложат по-строги изисквания към водачите 
на пътните превозни средства, които имат 
намерение да изпреварват друго пътно пре­
возно средство, спряло непосредствено преди 
пешеходна пътека.
10. Водач, който забележи, че водач след 
него иска да го изпревари, трябва, освен в 
случая, предвиден в член 16, параграф 1, 
буква „b“ от тази Конвенция, да се придържа 
близо до границата на платното за движение, 
съответстваща на посоката на движението, 
и да не увеличава скоростта. Ако поради 
недостатъчната широчина, профила или 
състоянието на платното за движение и при 
отчитане на интензивността на насрещното 
движение, пътно превозно средство, което е 
бавнодвижещо се, едрогабаритно или за което 
има предвидено органичение на скоростта, не 
може да бъде лесно и безопасно изпреварено, 
водачът на такова пътно превозно средство 
трябва да намали скоростта и ако е необходи­
мо, да отбие при първа възможност встрани, 
за да позволи на пътните превозни средства 
след него да го изпреварят.
11. (а) На пътните платна с еднопосочно 
движение или на платната с двупосочно 
движение, когато имат поне две ленти за 
движение в населените места и три ленти 
извън населените места, които са предназ­
начени за движение само в едната посока и 
са очертани с надлъжна пътна маркировка, 
договарящите страни или териториалните им 
подразделения могат: 
(i)  да разрешат на пътни превозни 
средства, движещи се по една лен­
та, да изпреварват пътни превозни 
средства в друга лента и от страна­
та, съответстваща на посоката на 
движението;
(ii) да не прилагат разпоредбите на член 
10, параграф 3 от тази Конвенция, 
при условие че имат подходящи пра­
вила, ограничаващи възможността 
за преминаване в друга лента. 
(b) В случаите по буква „a“ на този па­
раграф, без да се засягат разпоредбите на 
параграф 9 на този член, поведението на пътя 
не се счита за изпреварване по смисъла на 
тази Конвенция. 
Член 12
Разминаване
1. При разминаване всеки водач е длъжен 
да остави свободно достатъчно странично 
разстояние и ако е необходимо, да се прибли­
жи до границата на платното за движение, 
съответстваща на посоката на движението. 
Ако при това движението му е възпрепят­
ствано от някаква пречка или от наличието 
на други участници в движението, той трябва 
да намали скоростта и ако е необходимо – да 
спре, за да пропусне насрещно движещия се 
участник или насрещно движещите се участ­
ници в движението.
2. По планинските пътища и по пътищата 
с големи наклони и характеристики, подоб­
ни на планинските, където разминаването 
е невъзможно или затруднено, водачът на 
спускащото се пътно превозно средство е 
длъжен да отбие в крайната част на пътя и 
да даде възможност на всяко изкачващо на­
клона пътно превозно средство да премине, 
освен в случаите, когато по пътя има места 
за спиране на превозни средства, разположени 
по такъв начин, че в зависимост от скоростта 
и положението на пътните превозни средства 
пътното превозно средство, което се изкачва 
по наклона, има такова място за спиране пред 
себе си и необходимостта за едно от двете 
пътни превозни средства да се движат назад 
може да бъде избегната, ако изкачващото 
се нагоре пътно превозно средство би се 
отбило в това място за спиране. В случаите, 
когато едно от двете разминаващи се пътни 
превозни средства трябва да се върне назад, 
за да направи възможно разминаването, тази 
маневра е длъжен да предприеме водачът на 
спускащото се пътно превозно средство, ос­
вен ако е съвсем очевидно, че тази маневра 
е много по-лесна за водача на изкачващото 
се пътно превозно средство. Въпреки това 
договарящите страни или териториалните 
им подразделения могат да предпишат по 
отношение на някои пътни превозни средства 
или на някои пътища или на някои участъци 
от тях специални правила, различни от тези 
в този параграф.
Член 13
Скорост и дистанция между пътните превоз­
ни средства
1. Всеки водач е длъжен при всякакви 
обстоятелства да контролира пътното си 
превозно средство, така че да може да прояви 
необходимото внимание и да бъде винаги в 
състояние да извършва всички маневри, които 
трябва да изпълни. Той е длъжен при избора 
на скоростта на своето пътно превозно сред­
ство постоянно да взема предвид обстоятел­
ствата, преди всичко релефа на местността, 
състоянието на пътя, състоянието и товара 
на пътното превозно средство, атмосферните